Hvor kommer boller i karry fra?
Boller i karry er en dansk klassiker, der formentlig er blevet til efter inspiration fra det indiske og asiatiske køkken. Retten består af kogte kødboller i en cremet karrysauce, som er lavet på kogevandet fra kødbollerne, og serveres typisk med kogte ris eller kartofler. Tidligere bestod karrysaucen ofte af en hvid, opbagt sauce, der var smagt til med en ganske lille smule karry. I dag har vi dog ikke noget imod, at karrysaucen smager af... karry.